**Naval Strike Missile** (**NSM**) er et sjømålsmissil og kryssermissil produsert av Kongsberg Defence & Aerospace. NSM ble startet opp som utviklingsprosjekt for Sjøforsvaret, med formål å utvikle et mellomdistanse-kryssermissil for maritime mål, men ble f.o.m 2016 også operativt som kryssermissil mot mål på land.

Per 2019 er NSM det eneste femtegenerasjons presisjonsvåpenet med lang rekkevidde (over 100 nautiske mil/185 kilometer).

Sentrale egenskaper på NSM er liten radarsignatur og det produsenten selv kaller overlegen manøvreringsevne, sensorevne og regnekraft - en kombinasjon som skal gjøre missilet i stand til å trenge gjennom de mest avanserte luftvern.

Utvikling
---------

Missilet har blitt utviklet gjennom 13 år, og har som hensikt å treffe mål på lang avstand med stor presisjon. Det har kostet Norge to milliarder kroner og elleve prøveoppskytninger å utvikle våpenet. Opprinnelig navn på prosjektet NSM var «Nytt sjømålsmissil». Det har også blitt omtalt som «Norsk sjømålsmissil». Senere ble det gitt markedsnavnet «Naval Strike Missile».

Missilet var opprinnelig tiltenkt bruk på sjøforsvarets nye missiltorpedobåter av Skjold-klassen, men er nå også installert på de nye fregattene av Fridtjof Nansen-klassen. Missilet har nyutviklet stridshode av samme størrelse og vekt som de eldre Penguin-missilene, men det er mer effektivt og slagkraftig. I tillegg har NSM en passivt termisk bildedannende søker, hva som betyr at missilet styrer seg inn mot og registrerer varmeutstråling over et stort område, og deretter vurderer målet selv. På denne måten kan det blant annet skille mellom ulike fartøy og unngå å treffe sivile fartøy. Missilet skal ifølge produsenten ha en rekkevidde i overkant av 185 km.

Teknisk
-------

Laseren som sitter i det stabiliserte hodet peker ned på sjøen og estimerer bølgehøyde slik at missilet kan fly like over overflaten selv i stor sjø, uten å havne i vannet. Dette kombineres med den bildedannende IR-søkeren som gjør at missilet gjenkjenner og styrer seg inn mot riktig mål og deretter tilpasser brannrør («fuze»), treffpunkt og manøvrering/taktikk til det aktuelle målet.

Varianter
---------

NSM avfyrt fra skip i 2014
Kystforsvar:. Polsk lastebil med NSM i 2011
Kystforsvar: Ubemannet amerikansk Oshkosh L-ATV med NSM i 2021.
NSM (konvensjonell type)Opprinnelig variant i serieproduksjon for bruk fra skip mot sjømål, men ble f.o.m 2016 også operativt som kryssermissil mot mål på land.
NSM CDS («coastal defence system»)Kystforsvarssystem hvor missilene avfyres fra lastebiler eller JLTV-vogner, ellers svært lik konvensjonell type. I bruk i Polen (kontrollsystemet er her det samme som NASAMS), USA (US Marines) og kontrakt underskrevet for Romania.
Joint Strike MissileVariant laget for avfyring fra fly, spesielt utviklet for Lockheed Martin F-35 Lightning II (Joint Strike Fighter). Ifølge KDA er JSM det eneste 5. generasjons kryssermissilet som får plass i F-35s interne våpenstasjoner. To stykker kan bæres internt, mens 4 kan bæres under vingene. Prosjektet er finansiert av Norge og Australia. Første bruker blir Japan som mottar de første missilene våren 2021.
### Potensielle

NSM-SL («submarine launch»)Det ble arbeidet med en ubåtversjon av Kongsbergs Naval Strike Missile i forbindelse med Norges planer om å kjøpe inn ny ubåter, men dette ble offentliggjort som avsluttet i 2021.
NSM-HL («helicopter launched»)Mulig versjon på MH-60R helikoptre bestilt av India.

Operatører
----------

NorgeNorge Norge (Utviklerland)
* Sjøforsvaret - Installert på Skjold-klassen og Fridtjof Nansen-klassen

USAUSA USA
* US Navy - Installert på Littoral Combat Ship fartøy.
* US Marine Corps - Ubemannet mobilt kystforsvar.

Tysklands flagg Tyskland
* Deutsche Marine - Erstatter Harpoon missiler på fregattene.

Polen Polen
* Polens marine - Mobilt kystforsvar.

MalaysiaMalaysia Malaysia
* Malaysiske marinen - Vil bli installert på seks nye Littoral Combat Ship fartøy.

### Potensielle

IndiaIndia India
* Indiske marinen - Vurderes brukt på MH-60R helikoptre

### Kommende

Romanias flagg Romania
* Rumanske marinen - Mobilt kystforsvar. Salget ble godkjent av den rumenske regjeringen i januar 2021. Leveransen er forventet ferdig fjerde kvartal 2028.

CanadaCanada Canada
* Canadas forsvar - Vil bli brukt på kommende fregatter.

AustraliaAustralia Australia
* Royal Australian Navy - vil bli brukt på fregatter og jagere.

Spania Spania
* Spanske marinen - Vil bli brukt på fregatter.

Storbritannia Storbritannia
* Royal Navy - Vil bli brukt på fregatter og jagere.

NederlandNederland Nederland
* Nederlandske marinen - Vil bli brukt på fregatter.

BelgiaBelgia Belgia
* Belgias marine - Vil bli brukt på fregatter.

Referanser
----------

1. ↑
2. ↑
3. ↑  VG.no - *Norges ukjente supervåpen: Marinefartøyene har kryssermissiler* (31.05.2016)
4. ↑
5. ↑  Dette er fredsnasjonen Norges nye supervåpen – VG Nett 18. april 2009
6. ↑
7. ↑  VG.no - *Norges ukjente supervåpen: Marinefartøyene har kryssermissiler* (31.05.2016)
8. ↑  kongsberg.com - *Naval Strike Missile (NSM) Coastal Defence System (PDF)*
9. ↑  kongsberg.com - *COASTAL DEFENCE SYSTEM (CDS)*
10. ↑
11. ↑  «Arkivert kopi». Arkivert fra originalen 2. mai 2021. Besøkt 2. mai 2021.
12. ↑
13. ↑  Dalløkken, Per Erlien (21. november 2021). «Det blir ingen undervannsversjon av kryssermissilet NSM i de kommende norske ubåtene». *Tu.no*. Besøkt 13. september 2023.
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑
23. ↑  Kalajdzic, Pedja (5. september 2023). «Kongsberg Gruppen inngår milliardavtale med Polen». *NRK*. Besøkt 5. september 2023.
24. ↑
25. ↑
26. ↑
27. ↑
28. ↑
29. ↑
30. ↑
31. ↑  Staff, Naval News (6. januar 2023). «Raytheon to supply NSM Coastal Defense System to Romania». *Naval News* **(engelsk)**. Besøkt 9. januar 2023.
32. ↑
33. ↑  Brad Lendon (6. april 2022). «Australia approves $2.6 billion missiles upgrade to counter assertive China». CNN. Besøkt 6. april 2022. «A news release from Dutton's office said Canberra would speed up its acquisition of the Joint Air-to-Surface Standoff Missile (JASSM) Extended Range for use on its F/A-18 and eventually F-35A fighter jets, the Naval Strike Missile for its frigates and destroyers, and naval mines to protect its ports and maritime approaches.»
34. ↑  Dalløkken, Per Erlien (17. august 2022). «Nok en gang har det sneket seg inn en ny missil­kunde til Kongsberg under radaren». *Tu.no*. Besøkt 17. august 2022.  soft hyphen-tegn i `|tittel=` på plass 48 (hjelp)
35. ↑
36. ↑  «NEDERLAND VELGER KONGSBERGS NAVAL STRIKE MISSILE». *www.kongsberg.com* **(norsk)**. Besøkt 12. desember 2022.
37. ↑  «Signaturene som sikrer en ny bruker av NSM-missilene fra Kongsberg». *Tu.no*. 4. juli 2023. Besøkt 4. juli 2023.

Eksterne lenker
---------------

* Informasjonsside om NSM hos KDA Arkivert 4. februar 2017 hos Wayback Machine.


| * v
* d
* r
Europeiske Missiler |
| --- |
| Luft-til-luft-missiler | IRIS-T **·** ASRAAM **·** Meteor **·** MICA | EUs flagg |
| Luftvernmissiler | Mistral **·** Roland **·** LFK NG **·** Robot 70 |
| Sjømålsmissiler | Exocet **·** Naval Strike Missile / Joint Strike Missile  **·** Penguin |
| Panservernmissiler | MILAN **·** ERYX **·** HOT **·** Swingfire |